Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Turkian atxikita egon ziren arnasgailuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Erabili al dira ZIUko pazienteekin Turkian atxikita egon ziren eta, azkenean, Nafarroara iritsi ziren arnasgailuak?

Zer balorazio egin dute arnasgailu horien funtzionamenduaz Osasunbidea-Nafarroako Osasun Zerbitzuko sendagile intentsibistek?

Iruñean, 2020ko abenduaren 30ean

Foru parlamentaria: Cristina Ibarrola Guillén